
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 634 


24 Ιουνίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Υπερωριακή εργασία, νυκτερινή και ημερήσια Κυρια¬ 
κών και εξαιρέσιμων ημερών, υπαλλήλων του Πολι¬ 
τικού Γραφείου της Υπουργού Ανάπτυξης». 1 

Καθορισμός διαδικασιών και δικαιολογητικών κατά 
την υποβολή δηλώσεων έναρξης, μεταβολής και 

διακοπής εργασιών. 2 

Συγκρότηση Επιστημονικής Ολομέλειας σε κάθε Περι¬ 
φερειακή Υπηρεσία του Υπουργείου Πολιτισμού .. 3 

Συγκρότηση Επιστημονικών Επιτροπών και Επιτρο¬ 
πών Κοινωνικής Υποστήριξης στα μεγάλα Μου¬ 
σεία. 4 

Τροποποίηση της 127/20.2.98 κοινής Υπουργικής Α¬ 
πόφασης (ΒΊ 82). 5 

Ανακατανομή οργανικών θέσεων στον Κρατικό Αερο¬ 
λιμένα Ικαρίας. 6 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

ΑριΒμ. 2030903/3072/0022 (1) 

Υπερωριακή εργασία, νυκτερινή και ημερήσια Κυριακών 
και εξαιρέσιμων ημερών, υπαλλήλων του Πολιτικού 
Γ ραφείου της Υπουργού Ανάπτυξης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 «Υπερωριακή Εργασία» 
του Ν. 2592/98 (ΦΕΚ Α/57/18.3.98). 

2. Την ΠΥΣ 377/4 10.95 (ΦΕΚ 6/Α/16.1.96) συμπλήρωση 
και τροποποίηση της ΠΥΣ αριθμ. 88/2.8.85 «Οργάνωση 
και λειτουργία Πολιτικών Γ ραφείων μελών της Κυβερνή- 
σεως και Υφυπουργών», καθώς και την ΠΥΣ 33/30.5.97 
(ΦΕΚ 109/Α/30.5.97). 

3. Το Π.Δ. 27/1.2.96 (ΦΕΚ 19/Α/96) «Συγχώνευση των Υ¬ 
πουργείων Τουρισμού, Βιομηχανίας - Ενέργειας - Τεχνο¬ 
λογίας και Εμπορίου στο Υπουργείο Ανάπτυξης». 

4. Τις διατάξεις του αρ. 29Ατου Ν. 1558/85, όπως προ¬ 
στέθηκε με το αρ. 27του Ν. 2081/92 και αντικαταστάθηκε 
με το αρ. 1 του Ν. 2469/97. 


5. Τιςδιατάξειςτου άρθρου 40του Ν, 849:78, όπως συ¬ 
μπληρώθηκε με το αρθ. 8 του Ν. 2129/93. 

6. Την αριθμ. 1107147/1239/0006Α/4.10.1996 Κοινή Α¬ 
πόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτητωντου Υπουργού Οικονομικών 
στους Υφυπουργούς». 

7. Το Π.Δ. 377/25.9.96 (ΦΕΚ 244/Α/25.9.96) «Διορισμός 
Υπουργών, Αναπληρωτή Υπουργού και Υφυπουργών». 

8. Την Κοινή Απόφαση των Υπουργών Οικονομικών και 
Ανάπτυξης με αριθ. Δ13/Φ5.27/112/20.2.96 (ΦΕΚ 99Β 
20.2.96) «Σύσταση Πολιτικού Γραφείου Υπουργού Ανά¬ 
πτυξης και θέσεων ειδικών Συμβούλων - Συνεργατών και 
μετακλητών διοικητικών υπαλλήλων». 

9. Τις υπηρεσιακές ανάγκες του Πολιτικού Γραφείου 
της Υπουργού Ανάπτυξης, αποφασίζουμε: 

1. Εγκρίνουμε για (2) δύο μετακλητούς (3) τρείς απο¬ 
σπασμένους υπαλλήλους, και για (2) ειδικούς συμβού¬ 
λους συνεργάτες που υπηρετούν στο Πολιτικό Γ ραφείο 
(τομέας πρώην Τουρισμού) της Υπουργού Ανάπτυξης. 

α. Υπερωριακή εργασία μέχρι 30 ώρες το μήνα 

β. Εργασία ημερήσια Κυριακών και εξαιρέσιμων ημε¬ 
ρών μέχρι 30 ώρες το μήνα και 

γ. Νυκτερινή εργασία μέχρι 30 ώρες το μήνα 

από 1.1.98 μέχρι 31.12.98 προκειμένου να αντιμετωπι- 
σθούν επιτακτικές υπηρεσιακές ανάγκες. 

2. Οι καταστάσεις πληρωμής θα συντάσσονται από το 
Οικονομικό Τμήμα της Δ/νσης Διοικητικού του Υπουργεί¬ 
ου Ανάπτυξης (πρώην Τουρισμού) μετά τη σχετική βεβαί¬ 
ωση της Διευθυντού του Γ ραφείου Υπουργού, μετά ονό¬ 
ματα των υπαλλήλων και τις ώρες απασχόλησης που 
πραγματοποιούν κάθε μήνα. 

3. Η δαπάνη η οποία ανέρχεται στο ποσό των εννέα ε¬ 
κατό μμυρίων πεντακοσίων χιλιάδων (9.500.000), θα καλυ¬ 
φθεί από τον ΚΑΕ 0511-0512. οικονομικού έτους 1998, 
του Υπουργείου Ανάπτυξης (τομέας πρώην Τουρισμού) 
στον οποίο υπάρχει εγγεγραμμένη η σχετική πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ ΒΑΣΩ ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1068526/2620/ΔΜ _ (2) 

Καθορισμός διαδικασιών και δικαιολογητικών κατατην υ¬ 
ποβολή δηλώσεων έναρξης, μεταβολής και διακοπής 

εργασιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςια) του άρθρου 29 Ν. 1642/86 (ΦΕΚ 
125/Α/86) όπως ισχύει και β) του άρθρου 31 Ν.2515/1997 
(ΦΕΚ54Α). 

2. Τις ΑΥΟ α) 1027319/677/0006Β/24-2-98 (ΦΕΚ194/Β/3- 
3-98) και β) 102741 1/842/ ΔΜ/26-2-98 (ΦΕΚ 193/Β/3-3-98) 

3. Την έναρξη λειτουργίας του υποσυστήματος Μητρώ¬ 
ου στα πλαίσια του Ολοκληρωμένου Πληροφορικού Συ¬ 
στήματος Φορολογίας (ΤΑΧΙ5) στις ΔΟΥ, με πρώτη τη 
ΔΟΥ Μοσχάτου από 3-3-1998. 

4. Την αριθ. 1107147/1239/0006Α/4-10-1996 (ΦΕΚ 
922/Β/96) Κοινή Απόφαση του Πρωθυπουργού και του Υ¬ 
πουργού Οικονομικών με την οποία μεταβιβάζονται αρ¬ 
μοδιότητες Υπουργού Οικονομικών στους Υφυπουργούς 
Οικονομικών. 

5. Το γεγονός ότι με την παρούσα απόφαση δενπροκα- 
λείται δαπάνη στον Κρατικό Προϋπολογισμό, αλλά αντί¬ 
θετα συ μ βάλει στην αύξηση των εσόδωντου Δημοσίου με 
την περιστολή της φοροδιαφυγής, αποφασίζουμε: 

Καθορίζουμε τις διαδικασίες και τα δικαιολογητικά που 
απαιτούνται κατά την υποβολή από τους υπόχρεους δη¬ 
λώσεων έναρξης, 1 "μεταβολής και διακοπής εργασιών. 

Άρθρο 1 

Δήλωση Εναρξης Εργασιών 

1. Κάθε Φυσικό ή Νομικό Πρόσωπο ή Ενωση Προσώ¬ 
πων, όπως αυτά αναφέρονται στις διατάξεις του άρθρου 
29 Ν. 1642/86 όπως ισχύει, υποχρεούται να υποβάλλει 
στον Προϊστάμενο της αρμόδιας ΔΟΥ δήλωση έναρξης 
εργασιών πριν από την πραγματοποίηση οποιοσδήποτε 
συναλλαγής οτα πλαίσια της επαγγελματικής του δρα¬ 
στηριότητας. Εξαιρείται η μίσθωση ακινήτου για επαγ¬ 
γελματική στέγη. 

2. Ειδικά τα Νομικά Πρόσωπα και Ενώσεις Προσώπων, 
αν δεν έχουν πραγματοποιήσει καμία συναλλαγή , μπο¬ 
ρούν να υποβάλλουν τη δήλωση έναρξης εργασιών εντός 
τριάντα (30) ημερών από την ημερομηνία δημοσίευσης 
του καταστατικού ή την ημερομηνία σύστασης στις περι¬ 
πτώσεις που δεν απαιτείται δημοσίευση. 

3. Τα ημεδαπά και αλλοδαπά Φυσικά Πρόσωπα, υπο¬ 
βάλλουν το έντυπο (Μ2) «Δήλωση Εναρξης /Μεταβολής 
Εργασιών Φυσικού Προσώπου» συμπληρώνοντας το τε¬ 
τραγωνίδιο με την ένδειξη «Εναρξη». 

4. Τα ημεδαπά και αλλοδαπά Νομικά Πρόσωπα και οι Ενώ¬ 
σεις Προσώπων, υποβάλλουν το έντυπο (Μ3) «Δήλωση Ε¬ 
ναρξης /Μεταβολής Εργασιών μη Φυσικού Προσώπου» συ¬ 
μπληρώνοντας το τετραγωνίδιο με την ένδειξη «Έναρξη». 

Η επωνυμία της επιχείρησης αναγράφεται επί του ε- 
ντύπουτης δήλωσης, όπως ακριβώς αναγράφεται και στο 
καταστατικό. Η επωνυμία επιχειρήσεων δύναται να ανα¬ 
γράφεται και με λατινικούς χαρακτήρες. 

5. Ο ιδρυτής ατομικής επιχείρησης ή νομικού προσώ¬ 
που, υποβάλλει το έντυπο (Μ5) «Δήλωση υπό Ιδρυση Επι¬ 
χείρησης». Στη δήλωση αυτή αναγράφεται ως επωνυμία 
το ονοματεπώνυμο του ιδρυτή ή η επωνυμία του ιδρυτή, 
καθώς και η υπό ίδρυση επιχείρηση. 

Για κάθε τροποποίηση των αρχικά δηλωθέντων στοιχεί¬ 
ων που αφορούν την υπό ίδρυση επιχείρηση, υποβάλλε¬ 
ται με το ίδιο έντυπο, δήλωση μεταβολής. 


Με την περαίωση των εργασιών της ίδρυσης, υποβάλ¬ 
λεται από τον ιδρυτή δήλωση διακοπήςτων εργασιών αυ¬ 
τής και ταυτόχρονα δήλωση έναρξης εργασιών φυσικού 
ή νομικού προσώπου κατά περίπτωση. 

Αρθρο 2 

Συνυποβαλλόμενες Δηλώσεις 

1 Από τα πρόσωπα της παραγράφου 1 του άρθρου 1 
συνυποβάλλονται υποχρεωτικά, κατά περίπτωση, και οι 
παρακάτω έντυπες δηλώσεις: 

α) «Δήλωση Δραστηριοτήτων Επιχείρησης» (Μ6). Στη 
δήλωση αυτή αναγράφονται όλες οι λοιπές δραστηριό¬ 
τητες, πέραν αυτών που έχουν ήδη αναγραφεί στα έντυ¬ 
πα Μ2ή Μ3. 

Ολες οι δραστηριότητες περιγράφονται αναλυτικά και 
σύμφωνα μετους Κωδικούς Δραστηριότητας, όπως ισχύ- 
ουνκάθε φορά.Μία (1) από αυτές δηλώνεται ως κύρια , οι 
δε λοιπές ως δευτερεύουσες. 

β) «Δήλωση Σχέσεων Φορολογούμενου» (Μ7), Η δήλω¬ 
ση αυτή υποβάλλεται από τα παραπάνω πρόσωπα πρα- 
κειμένου να δηλώσουν τον / την σύζυγο καθώς και τις σχέ¬ 
σεις τους, που απορρέουν από την επιχειρηματική τους 
δραστηριότητα, με άλλα φυσικά ή νομικά πρόσωπα η ε¬ 
νώσεις προσώπων, όπως αυτές αναγράφονται στις οδη¬ 
γίες του εντύπου. 

γ) ««Δήλωση Μελών Μη Φυσικού Προσώπου» (Μ8). Η δή¬ 
λωση αυτή υποβάλλεται μόνο από τα Νομικά Πρόσωπα 
και τις Ενώσεις Προσώπων με την αναγραφή των στοιχεί¬ 
ων των μελών τους ή των εταίρων τους, του ποσοστού και 
του είδους συμμετοχής τους. 

δ) «Δήλωση Εγκατάστασης Εσωτερικού» (ΜΙ0). Υπο¬ 
βάλλεται χωριστή δήλωση για κάθε μία εγκατάσταση (υ¬ 
ποκατάστημα,αποθήκη, κ.λ.π.), που βρίσκεται στο εσωτε¬ 
ρικό της χώρας. 

ε) «Δήλωση Εγκατάστασης Εξωτερικού»(Μ11). Υπο¬ 
βάλλεται χωριστή δήλωση για κάθε μία εγκατάσταση, 
που βρίσκεται εκτόςτης ελληνικής επικράτειας. 

στ) «Δήλωση Πωλήσεων από Απόσταση»(Μ 12). Η δή¬ 
λωση αυτή υποβάλλεται όταν πραγματοποιούνται πωλή- 
σεις από απόσταση απάτην Ελλάδα προς άλλο Κράτος - 
Μέλος και φορολογούνται στο άλλο Κράτος - Μέλος 
(παρ.5 άρθρου 11 Ν.1642/86). 

2. Ολες οι παραπάνω δηλώσεις υποβάλλονται εις α- 
πλούνκαιεπέχουνθέση υπεύθυνης δήλωοηςτου άρθρου 
8 του Ν. 1599/86 

Αρθρο 3 
Δικαιολογητικά 

Τα πρόσωπα της παραγράφου 1 του άρθρου 1 της πα¬ 
ρούσας, κατά την υποβολή της δήλωσης έναρξης / μετα¬ 
βολής εργασιών συνυποβάλλουν υποχρεωτικά καιτα πα¬ 
ρακάτω δικαιολογητικά: 

1. Στοιχείο προσδιορισμού της έδρας και των λοιπών ε¬ 
γκαταστάσεων της επιχείρησης, που μπορεί να είναι τίτ¬ 
λος ιδιοκτησίας ή μισθωτήριο συμβόλαιο ή συμφωνητικό 
μίσθωσης ή υπεύθυνη δήλωση άρθρου 8 Ν 1599/86 δω¬ 
ρεάν παραχώρησης χώρου. Τα παραπάνω συμφωνητικά 
πρέπει να είναι θεωρημένα από την αρμόδια ΔΟΥ ταυ εκ¬ 
μισθωτή. Σε περίπτωση υπεκμίσθωσης ή παραχώρησης 
χρήσης, απαιτείται κατάθεση συμφωνητικού μεταξύ ταυ 
υπεκμισθωτή και του μισθωτή. 

Γιάτις εγκαταστάσεις εξωτερικού απαιτείται η υποβολή 
του δικαιολογητικού μίσθωσης όπως προβλέπεται στη 

χώρα εγκατάστασης, επίσημα μεταφρασμένο ή άλλο 
πρόσφορο αποδεικτικό στοιχείο, κατ' αναλογία των ανα- 
φερόμενων στα προηγούμενα εδάφια. 

2. Βεβαίωση εγγραφής ή απαλλαγής του οικείου ασφα¬ 
λιστικού φορέα προκειμέναυ για Φυσικά Πρόσωπα επιτη- 
δευματίες ή εταίρους Ομορρύθμων ή Ετερορρύθμων ε¬ 
ταιριών ή μελών Εταιριών Περιορισμένης Ευθύνης ή Κοι¬ 
νοπραξιών και Κοινωνιών Αστικού Δικαίου, ή των μελών 
του Δ.Σ. Α.Ε., σύμφωνα με την ισχύουσα κάθε φορά α 
σφαλιστική νομοθεσία. 

3. Βεβαίωση εγγραφής σε Επιμελητήριο όπου απαιτεί¬ 
ται απο σχετικές διατάξεις. 

4. Ειδικά στις περιπτώσεις των αλλοδαπών φυσικών 
προσώπων υποβά/Λονται υποχρεωτικά και τα παρακάτω: 

α) Αδεια παραμονής και εργασίας στην Ελλάδα διάρ¬ 
κειας τουλάχιστον ενός έτους για κατοίκους χωρων εκτός 
Ευρωπαϊκής Ενωσης. Επίσης οι ίδιες άδειες απαιτούνται 
για τη συμμετοχή τους ως ομορρύθμων μελών σε προ¬ 
σωπικές εταιρίες (Ο.Ε.- Ε.Ε.) ή ορισμού τους ως διαχειρι¬ 
στών Εταιριών Περιορισμένης Ευθύνης (Ε.Π.Ε.) ή ως νο¬ 
μίμων εκπροσώπων. 

β) Πιστοποιητικό φορολογικής κατοικίας, για κατοίκους 
χωρών μελών της Ευρωπαϊκής Ένωσης. 

Άρθρο 4 

Λοιπά δικαιολογητικά Νομικών Προσώπων 
και Ενώσεων Προσώπων 

Τα ημεδαπά και αλλοδαπά Νομικά Πρόσωπα και οι Ε¬ 
νώσεις Προσώπων συνυποβάλλουν, κατά περίπτωση και 
τα παρακάτω λοιπά δικαιολογητικά: 

1 .Οι Ανώνυμες Εταιρίες, οι Εταιρίες Περιορισμένης Ευ¬ 
θύνης και οι Μονοπρόσωπες Εταιρίες Περιορισμένης Ευ¬ 
θύνης: 

Το Φύλλο Εφημερίδαςτης Κυβερνήσεως (ΦΕΚ), στο ο¬ 
ποία έχει δημοσιευθεί η σύσταση της Εταιρίας σε δύο α¬ 
ντίτυπα και το καταστατικό. 

Στην περίπτωση που δεν έχει τυπωθεί το ΦΕΚ υποβάλ¬ 
λεται το αποδεικτικό είσπραξης του Ταμείου Ασφάλισης 
Προσωπικού του Εθνικού Τυπογραφείου (ΤΑΠΕΤ) και υ¬ 
πεύθυνη δήλωση του Ν. 1599/86 υπογεγραμμένη από τον 
εκπρόσωπο της Εταιρίας, στην οποία δηλώνεται ότι θα 
προσκομισθεί σε δυο αντίτυπα το σχετικό ΦΕΚ,αμέσως 
μετά την κυκλοφορία του και ειδικά για τις Α.Ε. η εγκριτι¬ 
κή απόφαση της οικείας Νομαρχίας και η ανακοίνωση αυ¬ 
τής. 

Επίσης οι Α.Ε. υποβάλλουν έγγραφο από το οποίο να 
προκύπτει η σύνθεση του Διοικητικού Συμβουλίου καθώς 
και το είδος της εργασιακής σχέσης των μελών του 

2. Οι Ομόρρυθμες και οι Ετερόρρυθμες Εταιρίες καθώς 
και τα Νομικά Πρόσωπα Μη Κερδοσκοπικού Χαρακτήρα 
υποβάλλουν καταστατικό δημοσιευμένο στο οικείο Πρω¬ 
τοδικείο, οι Κοινοπραξίες συμφωνητικό των μελών για τη 
σύστασή τους και οι Αστικές Εταιρίες το οικείο καταστα¬ 
τικό ίδρυσης. 

3. Οι Κοινωνίες Αστικού Δικαίου που συστήνονται για 
συνεκμετάλλευση από συνιδιοκτησια κινητού ή ακινήτου, 
υποβάλλουν αποδεικτικό συνιδιοκτησίας. Ειδικά για συ¬ 
νεκμετάλλευση αυτοκινήτων, μηχανημάτων έργων και 
σκαφών, υποβάλλεται αντίγραφο της άδειας αυτών. Οι 
Κοινωνίες Κληρονόμων υποβάλλουν, ληξιαρχική πράξη 
θανάτου, πιστοποιητικό εγγυτέρων συγγενών και βεβαί¬ 
ωση περί μη δημοσίευσης διαθήκης. Αν έχει δημοσιευθεί 
διαθήκη προσκομίζεται αυτή με το αποδεικτικό δημοσί¬ 
ευσής της. 

Εάν η Κοινωνία Κληρονόμων ασκήσει εμπορική δρα¬ 


στηριότητα με τη συμμετοχή ανηλίκου, συνυποβάλλεται 
και η απόφαση του δικαστηρίου για τον ορισμό επιτρόπου 
του ανηλίκου. 

4. Οι αλλοδαπές επιχειρήσεις που ιδρύουν υποκατά¬ 
στημα στην Ελλάδα υποβάλλουν: 

Το φύλλο Εφημεοίδας της Κυβέρνησης (ΦΕΚ), στο ο¬ 
ποίο δημοσιεύεται η άδεια εγκατάστασης υποκαταστή¬ 
ματος της αλλοδαπής επιχείρησης στην Ελλάδα .σε δύο 
αντίτυπα. 

Εαν κατά την υποβολή της δήλωσης δεν έχει τυπωθεί το 
ΦΕΚ, υποβάλλεται η απόφαση της Νομαρχίας, αποδεικτι¬ 
κό είσπραξης τελών του Ταμείου Ασφάλισης Προσωπι¬ 
κού του Εθνικού Τυπογραφείου ( ΤΑΠΕΤ) και υπεύθυνη 
δήλωση του αρ.8 Ν. 1599/86 από τον πληρεξούσιο, ή τον 
νόμιμο εκπρόσωπο στην οποία δηλούται ότι θα προσκο- 
μισθεί σε δύο αντίτυπα το ΦΕΚ αμέσως μετά την κυκλο¬ 
φορία του 

Πληρεξούσιο έγγραφο επίσημα μεταφρασμένο νια το 
διορισμό νομίμου εκπροσώπου της επιχείρησης στην Ελ¬ 
λάδα. υπεύθυνη δήλωση άρθρου 8 Ν. 1599/86 στην οποία 
αναγράφεται η νομική μορφήτης αλλοδαπής εταιρίας και 
ο αριθμός των μελών ί ειδικά επι προσωπικών εταιριών α¬ 
ναγράφεται η ιδιότητα των μελών) και πιστοποιητικό φο¬ 
ρολογικής κατοικίας της χώρας έδρας του Νομικού Προ¬ 
σώπου. 

5. Οι αλλοδαπές επιχειρήσεις που εγκαθιστούν στην Ελ¬ 
λάδα γραφείο εμποροβιομηχανικής εταιρίας σύμφωνα με 
τις διατάξεις του α.ν. 89/67 και του α.ν. 378/68, υποβάλ¬ 
λουν: 

Φύλλο Εφημερίδας της Κυβέρνησης, στο οποίο δημο¬ 
σιεύεται η άδεια ίδρυσης γραφείου της αλλοδαπής εται¬ 
ρίας σε δύο αντίτυπα . 

Εαν κατά την υποβολή της δήλωσης δεν έχει τυπωθεί το 
ΦΕΚ, υποβάλλεται: απόφαση Υπουργού Εθνικής Οικονο¬ 
μίας για έγκριση εγκατάστασης γραφείου στην Ελλάδα, 
καθώς και βεβαίωση ότι η εταιρία έχει υπαχθεί ως εμπο- 
ροβιομηχανική στις διατάξεις του α.ν. 89/67 και του α.ν. 
378/68, αποδεικτικό είσπραξης του Ταμείου Ασφάλισης 
Προσωπικού του Εθνικού Τυπογραφείου (ΤΑΠΕΤ) και υ¬ 
πεύθυνη δήλωση άρθρου 8 ν. 1599/86 από το νόμιμο εκ¬ 
πρόσωπο στην οποίο θα δηλώνεται ότι θα προσκομιστεί, 
σε δύο αντίτυπα, το ΦΕΚ, αμέσως μετά την κυκλοφορία 
του. 

Βεβαίωση Υπουργείου Εθνικής Οικονομίας ή πληρε¬ 
ξούσιο έγγραφο επίσημα μεταφρασμένο από το οποίο να 
προκύπτει ο νόμιμος εκπρόσωπος της στην Ελλάδα 

Υπεύθυνη δήλωση άρθρου 8 Ν. 1599/86 στην οποία α¬ 
ναγράφεται η νομική μορφήτης αλλοδαπής εταιρίας και 
ο αριθμός των μελών της. 

Ειδικά επι προσωπικών εταιριών αναγράφεται και η ι¬ 
διότητα των μελών. 

Πιστοποιητικό φορολογικής κατοικίας της χώρας έ¬ 
δρας του Νομικού Προσώπου. 

6. Τα αλλοδαπά Νομικά Πρόσωπα που συμμετέχουν σε 
Ελληνικά Νομικά Πρόσωπα υποβάλλουν: 

Πληρεξούσιο έγγραφο επίσημα μεταφρασμένα για τον 
ορισμό του νομίμου εκπροσώπου τους στην Ελλάδα. 

Υπεύθυνη δήλωση άρθρου 8 Ν. 1599/86 του νομίμου εκ¬ 
προσώπου για τη νομική μορφή της αλλοδαπής εταιρίας 
καθώς και για τον αριθμό των μελών της.Ειδικά επί προ 
σωπικών εταιριών αναγράφεται και η ιδιότητα των μελών. 

Πιστοποιητικό φορολογικής κατοικίας της χιύρας έ¬ 
δρας του Νομικού Προσώπου. 

Άρθρο 5 

Δήλωση Μεταβολής εργασιών 

1. Τα Φυσικά, Νομικά Πρόσωπα και Ενώσεις Προσώπων 
της παρ. 1 του άρθρου 1 της παρούσας, για οποιαδήποτε 
μεταβολή όπως, αλλαγή της επωνυμίας, του τόπου επαγ¬ 
γελματικής εγκατάστασης, του αντικειμένου εργασιών, 
αλλαγής μελών ή εταίρων, πραγματοποίησης ενδοκοινο¬ 
τικών αποκτήσεων και παραδόσεων αγαθών, ίδρυσης ή 
κατάργησης υποκαταστημάτων - γραφείων - αποθηκών, 
κ.λ.π., υποχρεούνται να υποβάλλουν στην αρμόδια ΔΟΥ 
την αντίστοιχη, κατά περίπτωση, δήλωση μεταβολής ερ¬ 
γασιών. 

Η δήλωση μεταβολής υποβάλλεται εντός δέκα (10) η¬ 
μερών από την ημερομηνία μεταβολής και πάντως πριν α¬ 
πό την πραγματοποίηση οποιοσδήποτε συναλλαγής, ε¬ 
κτός της μίσθωσης ακινήτου, για επαγγελματική στέγη. 

2. Τα Φυσικά Πρόσωπα, συμπληρώνουν τη «Δήλωση Ε¬ 
ναρξης/ Μεταβολής Εργασιών Φυσικού Προσώπου» (Μ2) 
και τα Νομικά Πρόσωπα και Ενώσεις Προσώπων τη «Δή¬ 
λωση Εναρξης / Μεταβολής Εργασιών Μη Φυσικού Προ¬ 
σώπου» (Μ3), συμπληρώνοντας, αντίστοιχα, το τετραγω¬ 
νίδιο με την ένδειξη «Μεταβολή». 

3. Με τη δήλωση μεταβολής εργασιών, συνυποβάλλο¬ 
νται υποχρεωτικά, όπου απαιτείται και οι δηλώσεις του 
άρθρου 2 και τα δικαιολογητικά των άρθρων 3 και 4 της 
παρούσας κατά περίπτωση. 

4. Η θέση της επιχείρησης σε αδράνεια η οποία μπορεί 
να περ ιλαμ β άνει τοσύνολοτων δραστηριοτήτων τη ς ή μέ¬ 
ρος αυτών γνωστοποιείται στη ΔΟΥ με την υποβολή δή¬ 
λωσης μεταβολής. Για την επαναλειτουργία της επιχείρη¬ 
σης υποβάλλεται επίσης δήλωση μεταβολής, πριν από 
την πραγματοποίηση οποιοσδήποτε συναλλαγής. 

Θέση σε αδράνεια επιχείρησης πέραν του ενός έτους 
συνεπάγεται την ακύρωση των στοιχείων Κ.Β.Σ 

Επιχείρηση που βρίσκεται σε αδράνεια μπορεί να υπο¬ 
βάλλει δήλωση διακοπής εργασιών της. Ως ημερομηνία 
όμως διακοπής θεωρείται υποχρεωτικά η ημερομηνία υ¬ 
ποβολής της δήλωσης. 

5. Οι επιχειρήσεις που δεν λειτουργούν ολόκληρη δια¬ 
χειριστική περίοδο αλλά ορισμένο χρονικό διάστημα κά¬ 
θε έτος (εποχικές επιχειρήσεις), δεν εμπίπτουν στις πιό 
πάνω περιπτώσεις αδράνειας. Οι επιχειρήσεις αυτές δη¬ 
λώνουν την εποχική τους δραστηριότητα είτε με δήλωση 
έναρξης είτε με δήλωση μεταβολής. 

Άρθρο 6 

Δήλωση Διακοπής Εργασιών 

Ι.Τα Φυσικά Πρόσωπα και οι Ενώσεις Προσώπων της 
παρούσας, υποχρεούνται να υποβάλλουν εντός δέκα (10) 
ημερών από την οριστική παύση εργασιών τους το έντυ¬ 
πο «Δήλωση Διακοπής Εργασιών» (Μ4). Τα Νομικά Πρό¬ 
σωπα υποβάλλουν την ίδια δήλωση εντός μηνάς από την 
οριστική παύση εργασιών τους, που είναι η ημερομηνία 
δημοσίευσης της λύσης τους. 

2. Ειδικά για τα Φυσικά Πρόσωπα που η αιτία παύσης 
εργασιών είναι ο θάνατος, η δήλωση διακοπής υποβάλ¬ 
λεται από τους κληρονόμους μέσα σε 10 ημέρες από τη 
λήξη της προθεσμίας αποποίησης που ορίζεται από τις 
διατάξεις ταυ άρθρου 1847 του Αστικού Κώδικα. Σε περί¬ 
πτωση κληρονομικής διαδοχής επιχείρησης ως συνόλου, 
η δήλωση διακοπής εργασιών υποβάλλεται από τους 
κληρονόμους μέσα στην παραπάνω προθεσμία και σε κά¬ 
θε περίπτωση πριν από την ενεργό ανάμιξή τους στην ε¬ 
πιχείρηση που κληρονομείται. 


3. Με την δήλωση διακοπής εργασιών υποβάλλεται υ¬ 
ποχρεωτικά και υπεύθυνη δήλωση άρθρου 8 Ν. 1599/1986 
με την οποία δηλώνεται ότι δεν υφίστανται αποθέματα 
της επιχείρησης πάγια ή εμπορεύσιμα 

Αρθρο 7 
Αυτοψία 

1. Ο προϊστάμενος της ΔΟΥ υποχρεούται, με την υπο¬ 
βολή της δήλωσης έναρξης ή μεταβολής εργασιών και σε 
κάθε περίπτωση αλλαγής της επαγγελματικής εγκατά¬ 
στασης,να εκδίδει εντολή ελέγχου για τη διαπίστωση της 
ύπαρξης ή μη της δηλούμενης από την επιχείρηση επαγ¬ 
γελματικής εγκατάστασης. Ο έλεγχος ολοκληρώνεται μέ¬ 
σα σε τρείς (3) εργάσιμες ημέρες, εκτός εάν αντικειμενι¬ 
κά δυσχερείς συνθήκες δεν το επιτρέπουν, από την ημε¬ 
ρομηνία υποβολής της δήλωσης έναρξης ή μεταβολής, 
με τη συμπλήροιση του εντύπου « Ειδική Έκθεση Αυτο¬ 
ψίας» υπόδειγμα του οποίου επισυνάπτεται στην παρού¬ 
σα απόφαση και αποτελεί αναπόσπαστο μέρος αυτής. 

Στις περιπτώσεις που αρμόδια ΔΟΥ, για τη διαπίστωση 
της ύπαρξης ή μη επαγγελματικής εγκατάστασης είναι 
άλλη από αυτή στην οποία υποβάλλονται οι δηλώσεις έ¬ 
ναρξης- μεταβολής, τότε τον έλεγχο αυτό διενεργεί η 
ΔΟΥ της επαγγελματικής εγκατάστασης. 

2. Η βεβαίωση έναρξης ή μεταβολής εργασιών δύναται 
να χορηγείται κατ’ εξαίρεση χωρίς τη διενέργεια αυτο¬ 
ψίας, μόνο κατόπιν αιτιολογημένης απόφασης του προϊ¬ 
σταμένου της ΔΟΥ. 

3. Η ειδική έκθεση αυτοψίας, που θεωρείται από τον 
Προϊστάμενο της ΔΟΥ ή η απόφαση του Προϊσταμένου 
της ΔΟΥ για τη μη διενέργεια αυτής, επισυνάπτεται στη 
δήλωση έναρξης ή μεταβολής εργασιών και αποτελεί α¬ 
παραίτητο δικαιολογητικά στοιχείο για τη χορήγηση της 
βεβαίωσης έναρξης ή μεταβολής εργασιών. 

Αρθρο 8 

Λοιπές διατάξεις 

1. Στις περιπτώσεις που απαιτείται ορισμός φορολογι¬ 
κού αντιπροσώπου εφαρμόζεται η ΑΥΟ 1111374/160/ 
2152/0014/26-8-93 (ΠΟΛ. 1281/93), όπως συμπληρώθηκε 
με την ΑΥΟ 1133485/1095/0015 /16-12-96 (ΠΟΑ 
1327/1996). 

2. Αρμόδια ΔΟΥ για την παραλαβή των δηλώσεων είναι 
η ΔΟΥ στη χωρική αρμοδιότητα της οποίας υπάγεται η έ¬ 
δρα της επιχείρησης. Εξαιρούνται οι Α. Ε. των περιοχών Α¬ 
θηνών, Πειραιώς και Θεσσαλονίκης για τις οποίες αρμό¬ 
δια είναι η αντίστοιχη ΔΟΥ Α.Ε. 

3. Οι δηλώσεις έναρξης ή μεταβολής εργασιών συ¬ 
μπληρώνονται και υποβάλλονται από τον υπόχρεο η το 
νόμιμο εκπρόσωπό του. 

4. Κατά την υποβολή δηλώσεων μεταβολής ή διακοπής 
εργασιών απαιτείται πριν από την σχετική καταχώρηση 
στο υποσύστημα Μητρώου, η υπογραφή των Προϊσταμέ- 
νωντων τμημάτων ή γραφείων Ελέγχου, Φορολ. Εισοδή¬ 
ματος, ΚΒΣ, Εμμεσων και Ειδικών Φόρων, ότι έλαβανγνώ- 
σητης μεταβολής ή διακοπής και δεν συντρέχει λόγος μη 
χορήγησης της σχετικής βεβαίωσης. 

5. Μετάτην ολοκλήρωση των διαδικασιών έναρξης, με¬ 
ταβολής ή διακοπής εργασιών, χορηγείται από την αρμό¬ 
δια ΔΟΥ η αντίστοιχη βεβαίωση. 

6. Ειδικά στις περιπτώσεις, που απαιτείται η καταβολή 
τέλους χαρτοσήμου, οι σχετικές βεβαιώσεις χορηγούνται 
από τις ΔΟΥ, αφού προηγουμένως καταβληθεί το τέλος 
χαρτοσήμου, όπως ορίζεται κάθε φορά από τις ισχύου- 
σες διατάξεις. 

Ολες οι παραπάνω βεβαιώσεις φυλάσσονται από τον υ¬ 
πόχρεο και επιδεικνύονται σε οποιοδήποτε φορολογικό 
έλεγχο. 

7. Εκπρόθεσμες δηλώσεις μεταβολής ή διακοπής ερ¬ 
γασιών πέραν του ενός (1) έτους υπόκεινται σε έλεγχο, 
για τη διαπίστωση της ορθής εφαρμογής της φορολογι¬ 
κής νομοθεσίας, πριν τη χορήγηση της αντίστοιχης βε¬ 
βαίωσης. 

8. Οι ΔΟΥ, που δεν έχουν ενταχθεί στο ΟΠΣΦ- ΤΑΧΙ3 θα 
συνεχίσουν να χρησιμοποιούν τα έντυπα δηλώσεων έ¬ 
ναρξης, μεταβολής και διακοπής εργασιών που χρησιμο¬ 
ποιούν και σήμερα. 

9. Ειδικά τα αλλοδαπά φυσικά πρόσωπα που υπάγονται 
στις διατάξεις των Π.Δ. 358/96 και 359/96 δύνανται να υ¬ 
ποβάλλουν δήλωση έναρξης εργασιών, μέχρι 
31/12/1998, με την προσκόμιση των δικαιολογητικών που 
απαιτούνται για τα ημεδαπά Φυσικά Πρόσωπα καθώς και 


της βεβαίωσης κατάθεσηςτων σχετικών δικαιολογητικών 
στις υπηρεσίες του ΟΑΕΔ ή της κάρτας προσωρινής πα¬ 
ραμονής και εργασίας στην Ελλάδα. 

Αρθρο 9 
Εναρξη ισχύος 

Η απόφαση αυτή που ισχύει από 1 Ιουλίου 1998, να δη 
μοσιευθεί στην Εφημερίδα της Κυβερνήσεως. Εξαιρετι¬ 
κά, για τις ΔΟΥ που έχουν ενταχθεί, πριν την ημερουηνία 
ισχύος της παρούσας, στο Ολοκληρωμένο Πληροφορικό 
Σύστημα Φορολογίας {Ο.Π.Σ.Φ.). ισχύει από την ημερο¬ 
μηνία ένταξής τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 1998 

ΟΥΟΥΠΟΥΡΓ07 

ΓΕΩΡΓΙΟΣ ΔΡΥΣ 


ΥΠΟΔΕΙΓΜΑ 

Δ.Ο.Υ . (Ημερομηνία). 

Αριθ. Πρωτ.:. 
α/α εντολής:., 

ΕΙΔΙΚΗ ΕΚΘΕΣΗ ΑΥΤΟΨΙΑΣ 
Στοιυπ'ρ Επιγείρπσικ 

Οναμ/μο ή Επωνυμία:. 

Αντικείμενο Εργασιών:. 

Δ/νση Επαγ/κής Εγκατάστασης:. 


Στοιγείο Ελενκτπ: 


Διενεργώντας έλεγχο για την ύπαρξη ή μη επαγγελματικής 

εγκατάστασης της παραπάνω επιχείρησης σύμφωνα με την ΑΥΟ. 

διαπίστωσα τα εξής: 

Η παραπάνω επαγγελματική εγκατάσταση είναι 

• Ιδιόκτητη*:. 

• Μισθωμένη ή Δωρεάν παραχώρηση**:.. 


Περιγραφή Ακινήτου***:. 


Πληρούνται οι προϋποθέσεις για την άσκηση των δραστηριοτήτων της 
επιχείρησης****:. 


Ο Ελεγκτής Ο Προϊστάμενος Ελέγχου Ο Προϊστάμενος Δ.Ο.Υ 


■αναγράφεται ο αριθμός συμβολαίου αγοράς ή δωρεάς ή γονικής τταροχής 

“αναγράφεται ο αριθμός και η ημερομηνία του- συμβολαίου ή του· συμφωνητικού και η διάρκεια 
υίσθωσης ή δωρεάν παραχώρησης. 

“*περι γράφονται οι χώροι και σνογράφονται ο< διαστάσεις τους 

““σναφέρονται οι λόγοι για τους οποίους η εγκατάσταση δεν ανταποκρίνεται στα δηλωθέντο ή σε όσα 
απαιτούνται για να ασκηθεί η συγκεκριμένη δραστηριότητα. 

Αριθ. ΥΓ1ΠΟ/ΔΙΟΙΚ/Α/28151 (3) 

Συγκρότηση Επιστημονικής Ολομέλειας σε κάθε Περιφε¬ 
ρειακή Υπηρεσία του Υπουργείου Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ/γμα 941/1977 «Περί Οργανισμού του Υπουρ¬ 
γείου Πολιτισμού» 

2. Το άρθρο 30 του Ν. 2190/1994 «Σύσταση ανεξάρτη¬ 
της αρχής για την επιλογή προσωπικού και ρύθμιση θε¬ 
μάτων διοίκησης» 

3. Το άρθρο 27 του Ν. 2081/1992 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/1987 γιατονεκυγχρονισμότων επαγγελματικών ορ¬ 
γανώσεων των εμπόρων, βιοτεχνών και λοιπών επαγγελ- 
ματιών και άλλες διατάξεις». 

4. Το γεγονός ότι από τις ρυθμίσεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Σε κάθε Περιφερειακή Υπηρεσία του Υπουργείου Πο¬ 
λιτισμού συγκροτείται Επιστημονική Ολομέλεια, στην ο¬ 
ποία, υπό την προεδρία του Προϊσταμένου της Υπηρε¬ 
σίας, μετέχουν όλοι οι αρχαιολόγοι, οι μηχανικοί και οι συ¬ 
ντηρητές κλάδου ΠΕ που υπηρετούν στην αντίστοιχη 
Περιφερειακή Υπηρεσία. 

2. Στην Επιστημονική Ολομέλεια όταν συζητοΰνται διοι¬ 
κητικά, διαχειριστικά και οικονομικά ζητήματα μετέχουν 
και οι διοικητικοί υπάλληλοι του κλάδου ΠΕ. 

3. Εάν στην οικεία Περιφερειακή Υπηρεσία δεν υπηρε¬ 
τεί συντηρητής ΠΕ, όταν συζητούνται θέματα συντήρη¬ 
σης καλείται ο αρχαιότερος συντηρητής κατά σειρά των 
κλάδων ΤΕ και ΔΕ. 

4. Η Επιστημονική Ολομέλεια συγκαλείται οπωσδήποτε 
μία φορά το δίμηνο η και συχνότερα εφόσον αυτό κριθεί 
αναγκαίο από τον Προϊστάμενο της Υπηρεσίας. 

5. Στην Επιστημονική Ολομέλεια συζητείται ο σχεδια- 
σμός του Προγράμματος Δράσης της Υπηρεσίας και α¬ 
ξιολογείται η πορεία εφαρμογής του ανά δίμηνο και συ¬ 
νολικά στο τέλος κάθε προγραμματικής περιόδου. 

Στην Ολομέλεια συζητείται επίσης η πορεία του ανα- 
σκαφικού καιαναστηλωτικού έργου και του έργου συντή¬ 
ρησης που εκτελείται στο πλαίσιο της Υπηρεσίας καθώς 
και τα σχετικά με την οργάνωση και την λειτουργία των 
μουσείων και των αρχαιολογικιύν χώρων που ανήκουν 
στην ευθύνη της κάθε Υπηρεσίας στο πλαίσιο των σχετι¬ 
κών πολιτικών του Υπουργείου Πολιτισμού. 

6. Τα σχετικά συνοπτικά πρακτικά διαβιβάζονται στην 
οικεία διεύθυνση της Κεντρικής Υπηρεσίας και δι’ αυτής 
στον Υπουργό. 

7. Η συγκρότηση και λειτουργία της Επιστημονικής Ο¬ 
λομέλειας δεν πρέπει να παρακωλύειτην ιεραρχική διάρ¬ 
θρωση και τη λειτουργία της Υπηρεσίας κατά τους κανό¬ 
νες του Υπαλληλικού Δικαίου. 

Η απόφαση αυτή να δημοσιευθεί στην Εφημερίδα της 
Κυβερνήαεως. 

Αθήνα, 11 Ιουνίου 1998 

Ο ΥΠΟΥΡΓΟΣ 

ΕΥΑΓΓ. ΒΕΝΙΖΕΛΟΣ 


Αριθμ. ΥπΠΟ/ΔΙΟΙΚ/Α/28152 (4) 

Συγκρότηση Επιστημονικών Επιτροπών και Επιτροπών 
Κοινωνικής Υποστήριξής στα μεγάλα Μουσεία. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π,Δ/γμα 941/1977 «Περί Οργανισμού του Υπουρ¬ 
γείου Πολιτισμού». 

2. Το άρθρο 30 του Ν. 2190/1994 «Σύσταση ανεξάρτη¬ 
της αρχής για την επιλογή προσωπικού και ρύθμιση θε¬ 
μάτων διοίκησης». 

3. Το άρθρο 27του Ν. 2081/1992 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαν- 
γελματιών και άλλες διατάξεις». 

4. Το γεγονός ότι από τις ρυθμίσεις της απόφασης αυ¬ 
τής δενπροκαλείται δαπάνησε βάρος του Κρατικού Προ¬ 
ϋπολογισμού. αποφασίζουμε: 

Α. Στο Εθνικό Αρχαιολογικό Μουσείο, το Βυζαντινό και 
Χριστιανικό Μουσείο, το Αρχαιολογικό Μουσείο Θεοσα- 
λονίκης (ΙΣΤ ΕΠΚΑ), το Μουσείο Βυζαντινού Πολιτισμού 
Θεσσαλονίκης, και το Αρχαιολογικό Μουοείο Ηρακλείου 
(ΚΓ ΕΠΚΑ), συνιστώνται Επιστημονικές Επιτροπές σύμ¬ 
φωνα με τους ακόλουθους κανόνες: 

1. Στο Εθνικό Αρχαιολογικό Μουσείο μέλη της Επιστη¬ 
μονικής Επιτροπής είναι: 

- Ο Προϊστάμενος του Μουσείου. 

- Οι Προίστάμενοιτων συλλογώντου Μουσείου (4) 

- Ο Προϊστάμενος του Νομισματικού Μουσείου 

- Ο Προϊστάμενος του Επιγραφικού Μουσείου 

- Ο Προϊστάμενος του Τμήματος Μουσείων της ΔΙΠΚΑ 

- Επτά ειδικοί επιστήμονες υψηλού κύρους, υπάλληλοι 
ή μη της Υπηρεσίας, με ειδίκευση στο περιεχόμενο των 
συλλογών του μουσείου ή στη μουσειαλογίαή στη διαχεί¬ 
ριση πολιστιστικών οργανισμών. 

2. Στα υπόλοιπα Μουσεία που εμπίπτουν στο πεδίο ε¬ 
φαρμογής της παρούσας μιέλη της Επιστημονικής Επι¬ 
τροπής είναι: 

- Ο Προϊστάμενος του Μουσείου η της οικείας Εφορείας 

- Εως τρεις αρχαιολόγοι ή μηχανικοί ή συντηρητές Π.Ε 
που υπηρετούν στο μουσείο ή στην οικεία Εφορεία. 

- Έως πέντε ειδικοί επιστήμονες υψηλού κύρους, υπάλ¬ 
ληλοι ή μη της Υπηρεσίας, με ειδίκευση στα περιεχόμενο 
των συλλογών των μουσείων ή στη μουσειολογία ή στη 
διαχείριση πολιτοτικών οργανισμώ ν. 

Με την πράξη διορισμού των μελών ορίζεται ο Πρόε¬ 
δρος και ο Αντιπρόεδρος της Επιστημονικής Επιτροπής. 

3. Ωςπροςτη λειτουργάτων Επιστημονικών Επιτροπών 
ισχύουν οι κανόνες λειτουργάις των συλλογικών οργάνων 
της Διοίκησης. 

4. Οι Επιστημονικές Επιτροπές διατυπώνουν τη γνώμη 
τους για την λειτουργία, τις δραστηριότητες και το γενι¬ 
κότερο σχεδίασμά των μουσείων στο πλαίσιο της μουσει- 
ολογικής πολιτικής του Υπουργείου Πολιτισμού και ιδίως 
για τα θέματα για τα οποία ζητείται η γνώμη της Επιστη¬ 
μονικής Επιτροπής από τον Υπουργό Πολιτισμού. 

Στο πλαίσιο της διαδικασίας κατάρτισης και εκτελεσης 
του προγράμματος δράσης του Υπουργείου Πολιτισμού 
οι Επιστημονικές Επιτροπές μπορούν να προτείνουν την 
διοργάνωση περιοδικών εκθέσεων, την αναδιοργάνωση 
των μόνιμων εκθέσεων, την οργάνωση εκπαιδευτικών 
προγραμμάτων, πολιτιστικών εκδηλώσεων, εκδόσεων ή 

άλλων συναφών δράσεων. 

Β. Στο Εθνικό Αρχαιολογικό Μουσείο, το Βυζαντινό και 
Χριστιανικό Μουσείο, το Αρχαιολογικό Μουσείο Θεσσα¬ 
λονίκης, το Μουσείο Βυζαντινού Πολιτισμού Θεσσαλονί¬ 
κης καιτο Αρχαιολογικό Μουσείο Ηρακλείου συνιστώνται 
Επιτροπές Κοινωνικής Υποστήριξης σύμφωνα με τους α¬ 
κόλουθους κανόνες: 

1. Οι Επιτροπές Κοινωνικής Υποστήριξης απαρτίζονται 
από εννέα μέλη. 

Της Επιτροπής προεδρεύει ο Προϊστάμενος του Μου¬ 
σείου ή της οικείας Εφορείας. 

2. Μέλη των Επιτροπών είναι: 

- Ο Προϊστάμενος του Μουσείου ή της οικείας Εφορεϊ- 

ας. , , 

- Ένας αρχαιολόγος που υπηρετεί στο Μουσείο η στην 
οικεία Εφορεία με αντικείμενο απασχόλησης το αντίστοι¬ 
χο μουσείο και ει δυνατόν με ειδίκευση στη μουσειολογία. 

- Δύο επιστήμονες, υπάλληλοι ή μη της Υπηρεσίας, με ε- 
ξειδίκευση στη διαχείριση πολιτιστικών οργανισμών, εκ¬ 
παιδευτικών προγραμμάτων και άλλων συναφών δραστη¬ 
ριοτήτων. 

- Δύο εκπρόσωποι του συλλόγου φίλων του αντίστοιχου 
μουσείου 

- Τρία πρόσωπα υψηλού κοινωνικού κύρους που μπο- 
ρούννα υποστηρίζουν τις δραστηριότητες του μουσείου, 
κατά προτίμηση μέλη του συλλόγου φίλων των αντίστοι¬ 
χων μουσείων. 

3. Οι Επιτροπές Κοινωνικής Υποστήριξης λειτουργούν 
με βάση ταυ κανόνες που διέπουν τα συλλογικά όργανα 
της διοίκησης. 

4. Οι Επιτροπές Κοινωνικής Υποστήριξης έχουν ως α¬ 
ποστολή την ανάληψη πρωτοβουλιών για την προβολή 
των δράσεων των μουσείων και τη διοργάνωση πολιτιστι¬ 
κών εκδηλώσεων με στόχο τη στενότερη και αποτελε¬ 
σματικότερη επαφή του Υπουργείου με την κοινή γνώμη 
στο πλαίσιο της μουσειολογικής πολιτικής του Υπουργεί¬ 
ου Πολιτισμού. 

Γ. Τα μέλη των παραπάνω Επιτροπών διορίζονται με α¬ 
πόφαση του Υπουργού Πολιτισμού 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθμ. 377 ( 5 > 

Τροποποίηση της 127/20.2.98 κοινής Υπουργικής Από¬ 
φασης (Β'182). 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις: 

1. Του Ν. 96/75 «περί εξαγοράς των μετοχών της Ολυ- 
μιπιακής Αεροπορίας Α.Ε. παρά του Ελληνικού Δημοσίου 
και παραλαβής αυτής (Α'154). 

2. Του Ν. 2271/94 «Εξυγίανσητης Ολυμπιακής Αεροπο¬ 
ρίας Α.Ε.» (Α' 229). 

3. Των άρθρων 6 και 7του Ν. 2414/96 «εκσυγχρονισμός 
των δημοσίων επιχειρήσεων και Οργανισμών και άλλες 


διατάξεις (Α' 135) όπως το άρθρο 6 συμπληρώθηκε και το 
άρθρο 7 ανπκαταστάθηκε μετο άρθρο 17του Ν. 2469/97 
(Α'38). 

4. Της αριθμ. 41352/4618/27.12.97 απόφασης των Υ¬ 
πουργών Εθνικής Οικονομίας και Οικονομικών και Μετα¬ 
φορών και Επικοινωνιών «προσαρμογήτου καταστατικού 
της Ολυμπιακής Τουριστικής Α.Ε. στις διατάξεις του Ν 
2414/96». 

5. Του άρθρου 29 Ατού Ν. 1515/85 (Α' 137) «Κυβέρνηση 
και Κυβερνητικά όργανα» όπως το άρθρο αυτό προστέ¬ 
θηκε μετο άρθρο 27του Ν. 2081/92 (Α' 154) και ανπ¬ 
καταστάθηκε μετο άρθρο 1 παρ. 2°του Ν. 2469/97 (Α 
38). 

6. Του άρθρου 2 του Ν. 2362/95 «Περί Δημοσίου Λογι¬ 
στικού Ελέγχουτων δαπανώντου Κράτους και άλλες δια 
τάξεις (Α' 247). 

7. Του Π.Δ. 138/93 «Περί Οργανισμού του Υπουργείου 
Εθνικής Οικονομίας» {Α' 55). 

8. Του άρθρου 13 του Π.Δ. 149/92 «Περί Οργανισμού 
του Υπουργείου Μεταφορών και Επικοινωνιών» (Α' 72). 

9. Της αριθμ. 813/1.10.97 απόφασης των Υπουργών Ε¬ 
θνικής Οικονομίας και Οικονομικών και Μεταφορών και Ε¬ 
πικοινωνιών «Προκήρυξη της θέσης του Διευθυνοντος 
Συμβούλου της ΟΛΥΜΠΙΑΚΗΣ ΤΟΥΡΙΣΤΙΚΗΣ ΑΈ.» (Β 
883). 

10. Της υπ’ αριθμ. 979/31.10.97 απόφασης των Υπουρ¬ 
γών Εθνικής Οικονομίας και Μεταφορών και Επικοινω¬ 
νιών (Β’ 998). 

11. Την με αριθμ. 127/20.2.98 κοινή απόφασή μας «ο¬ 
ρισμός των εκπροσώπων του Δημοσίου, Προέδρου και 
Διευθύνοιττος Συμβούλου στο Διοικητικό Συμβούλιο της 
εταιρείας «ΟΛΥΜΠΙΑΚΗ ΤΟΥΡΙΣΤΙΚΗ (Β 188). 

12. Την από 29.5.98 επιστολή παραίτησης του προέ¬ 
δρου της ΑΕ ΟΛΥΜΠΙΑΚΗ ΤΟΥΡΙΣΤΙΚΗ Κων/νου Τσιγαρί- 
δα, αποφασίζουμε: 

1 Αποδεχόμαστε την από 29.5.98 υποβληθείσα πα- 
ραίτησητου Προέδρου Κων/νου Τσιγαρίδα από το Διοι¬ 
κητικό Συμβούλιο της εταιρείας «ΟΛΥΜΠΙΑΚΗ ΤΟΥ¬ 
ΡΙΣΤΙΚΗ που είχε ορισθεί με την αριθμ. πρωτ. 
127/20.2.98 κοινή απόφασή μας και ορίζουμε εις αντι¬ 
κατάσταση αυτού για το υπόλοιπο της θητείας του Δ.ν. 
στη θέση του Προέδρου τον Διευθύνοντα Σύμβουλο Νι¬ 
κόλαο Γκαζελίδη. 

2. Κατά τα λοιπά ισχύει η απόφασή μας 127/29.2 98 (Β 
188). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Ιουνίου 1998 

ΟΙ ΥΠΟΥΡΓΟ: 

ΕΘΝ. ΟΙΚΟΝΟΜΙΑ! &ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 5.3Ν 

ΓΙΑΝΝΟΣ ΠΑΠΑΝΤΠΝΙΟΥ ΑΝΑΣΤΑΣΙΟΣ ΜΑΝΤΕΛΗΣ 
-♦- 

αριθμ. Δ10/Α/24611/1403 (6) 

Ανακατανομή οργανικών θέσεων στον Κρατικό Αερολι¬ 
μένα Ικαρίας. 

Ο ΔΙΟΙΚΗΤΗΣ ΤΗΣΥ.Π.Α. 

Έχοντας υπόψη: 

1. Τις διατάξεις του άρθρου 21 παρ. 2 & 4 του Ν 2035/92 


6932 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


περί «Ρύθμισης θεμάτων Οργάνωσης, λειτουργίας και 
προσωπικού της Δημ. Διοίκησης και άλλες διατάξεις» 
(ΦΕΚ 170 Α') και του άρθρου δτουΠ.Δ. 35/93 (ΦΕΚ 13 Α'). 

2 Τιςδιατάξεςτου Ν.Δ. 714/70περί«ΙδρύσεωςΔΕΜ πα¬ 
ρά τω Υπουργεία) Συγκοινωνιών και Οργανώσεως της 
Υ.Π.Α.» (ΦΕΚ 238 Α') όπως τροποποιήθηκε με το Ν. 
1340/83 (ΦΕΚ 35 Α'). 

3. Τις διατάξεις του Π.Δ. 56/89 περί «Οργανισμιού της 
Υ.Π.Α.» (ΦΕΚ28 Α') όπως τροποποιήθηκε μεταγενέστερα. 

4. Τς διατάξεις του Π.Δ. 19/92 περί «Σύστασης Γενικών 
Δ/νσεων στην Υ.Π.Α.» (ΦΕΚ4Α'). 

5. Την με αρ. Δ10/Α/45720/2298./30.8.93 απόφαση του 
Διοικητή της Υ.Π.Α. περί «Κατανομής των οργανικών θέ¬ 
σεων του προσωπικού της Υ.Π.Α. στις Οργανικές Μονά¬ 
δες» (ΦΕΚ 735 Α'). 

6. Την με αρ. Δ10/Α/7002/489/20.2.97 απόφαση του Δι¬ 
οικητή της Υ.Π.Α, περί «Ανακατανομής οργανικών θέσε¬ 
ων» (ΦΕΚ 154 Β'). 

7. Τις διατάξεις του άρθρου 29Α' του Ν. 1558/85 που 


προστέθηκε με το άρθρο 27 του Ν. 2081/92 (ΦΕΚ 154 Α') 
και αντικατστάθηκε με τη παρ. 2α του άρθρου 1 του Ν 
2469/97 (ΦΕΚ 138 Α'). 

8, Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

9. Τις οργανωτικές και λειτουργικές ανάγκες της Υπη¬ 
ρεσίας, αποφασίζουμε: 

Ανακατανέμουμε τις θέσεις του κλάδου ΤΕ4 Ηλεκτρονι¬ 
κών με την αύξηση κατά μία (1) των θέσεων του κλάδου 
αυτού στον Κρατικό Αερολιμένα Ικαρίας και την αντίστοι¬ 
χη μείωση των θέσεων του ίδιου κλάδου στην Υ.Ε.Π. 

Ισχύς της απόφασης αυτής από δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 10 Ιουνίου 1998 
Ο Διοικητής 
ΔΙΟΝ. ΚΑΛΟΦΩΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


